
NIMAT.


Koe: Swaraj


Pangoentoeng-oentoengna moenggoeh
Islam, nja eta djalma anoe ditoeroenan
rohmat Alloh djeung nimatna. Sakoer
kaom Islam noe geus aja dina kalangan
sawawa, tangtoe pada terang jen nimat
Alloh noe aja di oenggal djalma sarta
katjida berhargana nja eta nimat Islam
djeung Iman.
Pikeun ngaboektikeun kana benerna
jen eta kanimatan teh katjida berhargana,
oerang sakabeh kaom Islam anoe jakin
pertjajana ka Alloh djeung ka Rosoelna
tangtoe moal tega, moal loeas, lamoen
iman Islamna noe geus karasa kanima¬
tanana tea, ditoekeuran koe doenja (arta),
sanadjan eta arta teh ditoempoek-toem¬
poek sami djeung pasir. Kawasna ti
batan daek ganti agama mah, dibelaan
lara masakat tapi tetep dina kaislamanana.
Tah sakitoe berhargana nimat Islam
djeung Iman teh!
Koe sabab sakitoe, kabeh kaom Islam
asa ninggang dina pantesna, enggoning
hiroepna, woengkoel ngaharep kana tam¬
bahna rohmat Alloh djeung nimatna.
Djalanna: kabeh lampah, kabeh oesaha
djeung kabeh tjita-tjitana Islam, koedoe
ditoedjoekeun kana rohmatna Alloh, soe¬
paja pinanggih djeung kanimatanana, nja¬
eta hiroep pinoeh koe kasoekoeran, loe¬
mampah dina karidoanana. Sabab, sana¬
djan kaja koe doenja barana, bisa laksana
njekel pangkat sarta gede gadjih oepa¬
mana, naon goenana djeung paedahna
moenggoeh Islam, lamoen eta kasoegihan
djeung kapangkatan teh, teu dibarengan
koe rohmat djeung nimatna Alloh.
Kasoegihan djeung kapangkatan — tjek
pangadjaran Islam — sama-sakali teu beu¬
nang dipake oekoeran kana kanimatan,
sabab eta mah ingan woengkoel rarangken
pangreka doenja, noe sok radjeun mawa
kana djalan kabatjoepitan. Kakara djadi
kanimatan lahir djeung batin, lamoen eta
kasoegihan djeung kapangkatan teh tiba ka¬
djalma anoe bisa njoekoerkeun djeung
toemarima abdina Alloh.
Henteu koerang2 tjontona, anoe kaja
djadi bahja, anoe njekel pangkat sarta
boga gadjih leuwih ti tjoekoep ahirna
djadi tjilaka. Eta pang kitoena taja lian
lantaran teu bisa ngamoedi hiroepna, be¬
dang ka parentah Alloh, tegesna henteu
daek ngadjalankeun kawadjiban noe djadi
„abdi" ka Allohna, kitoe moenggoeh la¬
hirijahna mah.


Eta sababna wantoen njeboetkeun jen
anoe pangpenting-pentingna moenggoeh
Islam, ngaharep kana tambahna rohmat
djeung nimatna Alloh. Sagala tjita-tjita,
sagala kahajang moal sampoerna sanadjan
laksana, lamoen ten dibarengan koe roh¬
mat djeung nimat Alloh.
Saoer djalmi noe geus pinanggih djeung
eta (nimat), ibadah anoe tjek tadi paren¬
tah teh, dina dekna ngalampahkeun geus
teu asa parentah deui, tapi sabalikna
eta parentah teh asa kakoeroeng koe raga,
djadi senang, hampang dina ngalakona¬
nana. Soegih koe soegihna atawa pang¬
kat koe pangkatna, beuki giat beuki la¬
loeasa enggoning ngadjalankeun ibadah¬
na, da kasartaan koe bekelna tea.
Kitoe deui noe malarat taja kaboga
moen geus pinanggih djeung nimat Alloh,
anteng dina kasabaran, da toemarima kana
kodona Pangeran tea. Ibadahna teu kaha¬
langan koe kamiskinan sapedah loba ka¬
koerang, malah mah beuki djongdjon (hoe¬
soe) dina ibadahna, da pikirna teu kagang¬
goe sepi tina hal oeroesan haliah doenja.
Sakapeung eta rohmat Alloh noe ahirna
sok djadi kanimatan teh toemibana ka¬
machloek (djalma) sok mangroepa bahla,
nja eta hidji hal noe teu dipikahajang
koe sarerea. Saperti tadi ti heula geus
ditjaritakeun, henteu koerang noe kaja
djeung noe berpangkat, djadi moreat
daradjatna moenggoeh doenja, nepi ka¬
kapaksa hiroepna aja dina djadjaran djal¬
ma noe toekang ngarah sadoeit sapeser
(koeli-koeli). Koe sabab tadina geus
toeman hiroep dina sagala aja tea, tangtoe
pisan djadi kanalangsaan anoe pohara,
ahirna terboeka akalna kana djalan anoe
tjaang, karasa benerna jen perkara ka¬
soegihan djeung kapangkatan teh teu
beunang dipake kamegahan. Amarahna
leah, napsoena peroeh koe perbawana
bahla tea, toeloej babalik pikir loemam¬
pah dina karidoan Alloh djeung ngadja¬
oehan laranganana. Lamoen geus kitoe,
pikirna tiis, langka kasoesah, nepi ka¬
karasana pisan koe pribadina jen anoe
tadina diseboet bahla teh, horeng hidji
pitoedoeh Agoeng, tanda kamoerahanana
Alloh. Ana dibandingkeun hiroep bareto
keur sagala aja, sagala kabedag djeung
loba noe mertjaja, tapi woengkoel nga¬
ladjoer napsoe, mending hiroep ajeuna
nadjan sagala koerang, tapi rasa henteu
weleh nimat, sabab tjitjing dina dja¬
lan karidoan Alloh.
Kitoe sakapeung mah dilahirkeunana
kamoerahan Alloh teh.


Pangoeninga Directie.
Ti awit ping 2 Jan. 1939, adm.
parantos ngadjoeroengan mang¬
pirang-pirang balangko postwissel
ngadeuheus ka para ahli2 A. M.,
noemoetkeun sakaperloeanana2.
Pamoegi anoe sasanget-sangetna,
moegi eta djoeroengan teh oelah
sina wangsoel kosong,
masing kantenan boeboe¬
kanana.
Anoe ngabaekeun ka noe doe¬
meuheus, sami sareng tanasa kana
perdjalananana A. M.
Moegia sadajana sami merloe¬
keun.
Hormatna
Directie A. M.


EDAN O en o
BIBLIOTHEEK ISLAM.


Di sakoeliah poelo djawa, malah bisa
djadi sa-Indonesia geus parentoel tem¬
pat pangindjeuman boekoe noe diseboet
„Bibliotheek."
Koe ajana Bibliotheek di saban tempat
tea, djadi tjiri kana kamadjoean sabagian.
ra'jat djalaran boekoe teh goedangna
elmoe, noe bakal moekakeun oeteukna
manoesa kana kamadjoean doenja djeung
acherat.
Koemaha soeal Bibliotheek di kalangan
oemmat Islam noe baheula, naha geus
aja?
Parantos aja, moeng sadjarah teu tiasa
netepkeun saha djalmana noe mimiti
ngadegkeun Bibliotheek di kalangan
oemmat Islam.
Teu sjak deui jen sabagian ti golo¬
ngan Bani Oemajjah geus aja noe¬
mentingkeun kana boekoe2 djeung resep
kana ngoempoelkeunana saperti Abi
Amr bin Al-A'la (Na) Hammaa¬
doer - Rowijah (4911) Cholafal¬
Ahmar (al) djeung noe sanesna.
Oge di karatonna para Choelafaa di
tanah Sjaam geus rea Bibliotheek2.

Saoer para ahli sadjarah Islam:
„Baginda Oemar bin Abdoel Aziz
parantos mendakan di goedang-goedang
panjimpenan boekoe2 (Bibliotheek) di
tanah Sjaam hidji toempoekan boekoea
karangan Aharoen tina hal elmoe ka¬
doktoran teras koe andjeunna dikaloear¬
keun soepaja kaalap manfaat koe sakabeh
rahajat."
Doepi noe mimiti ngadegkeun Bi¬
bliotheek kanggo oemoem nja eta B.
Haroen Arrasjidi di kota Bagdad noe¬
diseboet Baetoel-Hikmah. leu Biblio¬
theek dieusi kitab2 ti tanah Hindoe dj.
ti tanah Roem, nja kitoe deui kitab2
basa Arab, boh karangan bangsa Islam
pitoein, atanapi kenging njalin tina
kitab2 basa sanes.
Sanggeus Bagenda Ma'moen ngagentos
ramana djadi Cholifah. eta Bibliotheek
koe andjeunna diageungan, sarta boe¬
koe-boekoena ditambihan koe boekoe2
ti Persi, ti Mesir, ti Joenan, ti Serjoan
djeung ti nagara2 sanes. Nja kitoe
deui kitab2 basa Arabna ditambihan,
noe eusina sagala elmoe, boh elmoe
kadoenjaan atanapi kaacheratan.
Malah ieu Bibliotheek koe andjeunna
sanes moeng didamel tempat batjaan
woengkoel, moeng oge didamel tempat
njalin tina boekoe2 sanes, noeroen diadjar
(studie), ngarang (mijb) dj. tempat
ngapalkeun (4JIL.).
Pikeun hidji-hidji pagawean disadia¬
keun tempat noe matok, pikeun eta.
Eta Bibliotheek dioeroes koe hidji badan
noe poerah mingpin sareng nalinga¬
keun boekoe-boekoena.
Teu koengsi lila toeloej ngadeg-nga¬
degkeun Bibliotheek noe sedjen, lantaran
teu tjoekoep pikeun njoemponan sapa¬
ngeusi kota noe sakitoe rosana.
Noe pangsohorna nja eta Bibliotheek
kota Saaboer noe diadegkeunana taoen
381 Hidjrah. Dina ieu Bibliotheek aja
kira-kira 10 reboe kitab seratan para
Oelama noe arageung (JUNI d
Sakitoe perhatian oemmat Islam di
Wetan (Bagdad dj. sawewengkonna)
terhadep kana soal Bibliotheek. Oem¬
mat Islam di koelon oge, Andaluzi,
Spanjol teu kaelehkeun koe doeloerna
noe araja di wetan.
Baginda Annaazir sala-sahidji radja
di Andaloes, geus ngadegkeun hidji
Bibliotheek koe mangreboe-reboe kitab
noe didatangkeunana ti sakoeliah doenja
Islam, koe ngoetoes soedagar-soedagar
kalawan dibahanan doeit satjoekoepna
pikeun meulian kitab2 di mana bae ajana.
Noeroetkeun sadjarah lobana kitab
noe aja dina Bibliotheek andjeunna aja
600.000 kitab.
Salian ti andjeunna oge para gegeden
karadjaan andjeunna djeung para me¬
nakna pada ngarajakeun Bibliotheek
nepi ka djoemblah Bibliotheek noe aja
di Granada sorangan teu koerang ti
.
70 Bibliotheek oemoem.


Tjeuk sadjarah mah, karesep kana
ngabogaan djeung ngoempoelkeun boe¬
koe2 teh geus djadi watek ahli Anda¬
loes djeung djadi tjitjiren kaagoe
ngan, kapangkatan, sanadjan
teu resep ngoelik elmoe, atawa boetjoe
batja oge.
Sakitoe merloekeunana oemmat Islam
di eta tempat-tempat kana soal Bibliot¬
heek.
Koe ieu teh tetela deui bae jen
oemmat Islam teh baheulana geus
madjoe katjida dina sagala oeroesan,
boh soeal lahirna atanapi soal bathinna.
leu oeroesan koe oerang wadjib dia¬
lap tjonto, sangkan oerang djadi madjoe¬
saperti oemmat Islam baheula.
Demi boetjoe-batja tea lawangna ka¬
madjoean.
-
dlal land
„Maraneh koedoe balap, koedoe
paheula-heula loempat kana djalan
kahadean".
Engke ti poengkoer insja Alloh bade
nerangkeun tina perkawis merloekeunana
oemmat Islam noe baheula kana sakola2,
Wassalam
Taefoer Joesoef


PATAROSAN.


Batavia-C. 20-11-'38
Dina A.M. ddo. 2/11-38 no. 41 sareng
9/11-38 no. 42 Paririmbon hal pabatalan
poeasa.
a. Tapi lamoen nginoem atawa dahar
atawa djima koe lantaran poho atawa
kapaksa aja noe ngagagahi atawa bodo
madzoer mah henteu ngabatalkeun.
Naon hartosna atawa noe koemaha noe¬
disebat bodo madzoer teh?
b. Sapatemon dina keur poeasa, sarta
kalampahkeunana teh parantos 30 taoen
ka toekang atawa langkoeng, sareng lanta¬
ran si djalma anoe batal sapatemon teh sa¬
ma-sakali teu terang ngodoanana sakoe¬
maha anoe kasebat di loehoer.
Kodona teh ngan sapoe bae sapertos
pabatalan anoe sanes?
Lgno. 1260
WALONAN.
a. Bodo ma'dzoer, anoe sok kasebat
dina kitab fagih hartosna bodo anoe di
hampoera koe sjara'anja eta: bodo koe
lantaran anjar asoep Islam atawa djaoeh
ka bedoeg, djaoeh ka oelama, taroseun.
Djaman ajeuna noe disebat oelama
sakadar oeninga kana bab poeasa bae
mah pagoletak; djadi bodona teh henteu
ma'dzoer.
Ngaran djaoeh teh sakoerang-koerangna
saperdjalanan kasar, doea marhalah nja¬
eta 80 km.
Sageuj lalakon 80 km teu aja kiai at.
noe sok moeroek roekoen Islam.


Noemoetkeun pamerdih agama, tolab
elmoe mah oelah kendat-kendat.
Bali di sel de de bal
„Saliar ilmoe satoengtoeng hiroep,
tina ajoenan tepi ka liang koeboer.
b. Batal poeasa koe sapatemon, jak¬
tos, kadjaba ti kodo teh sapoe koe sa¬
poë, poeasa kodo, koedoe kifarat deui
koe ngamerdikakeun 1 djelema beulian,
abid atawa djariah (teu kedah awewe,
lalaki oge sami bae).
Lamoen teu bisa, da di oerang mah
moal aja ongkoh, gantian koe poeasa 2
boelan toeloej-toemoeloej.
Lamoen teu kaoentoep poeasa, atoeh
sidekah beas bae 60 kati ka 60 miskin;
ieu anoe enteng teh.
Tapi lamoen noe dikodoanana geus
poeloehan taoen mah, koedoe tambahan
deui 1 taoen 1 kati beas.
Djadi, lamoen geus. 30 taoen ngarem¬
pak poeasa koe sapatemon tea, ari ten¬
koeat 2 boelan mah, poeasa sapoe bae,
toeloej sidekah beas 90 kati ka 90 miskin.
Satemenna sanes 90 kati, tapi 90 moed,
1 moed — 576 g.
90 moed — 90 X 576 g — 51840 g +
52 liter.
1 liter beas harga 6 cent.
52 liter = 52 X 6 cent — f 3,12.
M. a.
ab s
(Oesaha dj. kahiroepan)
dina agama Islam.
Koe: M. a.


Sanadjan tangtos geus pada oeninga
jen agama Islam teh ngadjoengdjoeng
kana sagala kasaean, sagala karahardjan
doenja-acherat, tapi sok aja keneh bae,
anoe asa-asa, jen oesaha anoe bener
teh sabagian tina ngadjalankeun parentah
agama Islam anoe oetama keneh: koe¬
margi eta dina A. M. ajeuna bade
ditoengtoet, baris didadar saeutik2,
sakadar kanggo panerangan ka anoe
sok kaliroe keneh tea.


Goesti Alloh Robboel-arbab, geus
ngadamel doenja djeung acherat tempat
gandjaran djeung siksaan. Doenja teh
didamel ti heula, heulaeun acherat, nja
eta pikeun oesaha, pikeun njoba kanggo
ngoedag gandjaran soepaja oelah pi¬
nanggih djeung siksaan di acherat tea.
Doenja teh sawah acherat. Di doenja
djelema anoe oesaha njiar kahiroepan
dibagi tiloe bagian:
I Djelema anoe oesahana teh samata¬
mata karep ngoedag pikeun kasenangan
hiroep di doenja woengkoel Noe kitoe


 asoep kana golongan djele¬


ma tjilaka.
II Djelema anoe oesahana teh sama¬
ta-mata karep ngoedag pikeun kamoeljan

Aja deui hadis Nabi:


acherat woengkoel. Noe kitoe „ 71) 
asoep kana golongan djelema bagdja.
III Djelema anoe katoengkoel oesaha
pikeun bekel balik ka geusanna ngadjadi,
njiar radja-kaja geusan njiar kamoeljan
di kalanggengan, soepaja pinanggih
moelja doenja-acherat. Noe kitoe
asa asoep kana golongan
djelema oetama anoe pertengahan.
Pikeun ngalaksanakeun soepaja asoep
kana bagian ka III tea, moal tinemoe
lamoen teu kalawan elmoe, moal beu¬
nang lamoen petana oesahana teu
ninggang kana anggeran sjara'. Oesaha
anoe padoe njemploe atawa djangdji
bati bae, tangtoe tigebroes kana bagian
kahidji, anoe temahna matak toena kana
agama tea.
Oesaha kitoe petana ngarempak Islam.
KAOENGGOELAN OESAHA.
Pirang-pirang ajat Qoer'an anoe noe¬
doehkeun kaoenggoelanana oesaha, sa¬
perti ajat:
Elae glas tela
„Aing geus ngadamel beurang
pikeun waktoe njiar kahiroepan.
okan te Mas plan las ta
„Aing geus ngadamel pikeun ma¬
raneh di doenja pirang-pirang tempat
njiar kahiroepan. Saeutik naker
maraneh anoe narimakeun.
Eta doea ajat didawoehkeun koe¬
Maha Kawasa netelakeun koerniana noe¬
koedoe ditarimakeun. Narimakeun koer¬
nia teh nja eta make djeung metakeun
samistina, malar karidoanana.
Malah ajat ieu mah dawoehan Alloh
Ta'ala:
A
hartina :
„Tjig laliar di boemi teh, salian
koernia Alloh." Eta mah estoening
samata-mata diparentah koedoe
balangsiar teh.
Hadis Nabi oge pirang-pirang anoe
etjes, natrat noedoehkeun kaoenggoe¬
lanana oesaha saperti ieu, dawoehan
Nabi Agoeng s. a. w:

Hartina:
„Toekang dagang anoe bener,
tara linjok bohong, djaga dina poe¬
Qijamat baris disarioengkeun djeung
para siddigien para sjoehada."
Toeh, sakitoe dioenggoelkeunana toe¬
kang dagang oge moenggoeh Islam teh.
Geura aja dongeng deuih:
Baheula djaman djoemeneng Kg. Ro¬
soeloelloh, dina hidji poe noedjoe
dideuheusan koe para sohabat, lar aja
djadjaka ngaliwat, bangoen segoet
djagdjag tangginas, ari saoer sawatara
sohabat: „Amboe, eta perdjaka, aja
bangoen gagah kitoe, lamoen koe ma¬
nehna kagagahanana teh dipake kana
sabiloelloh, tada temen gandjaranana!"
Dawoehan Kg. Rosoel: „Ke, heula.
Tanaga kitoe teh lamoen dipake oesaha
sing tepi ka oelah sok boga pangaboe¬
toeh ka djelema, eta geus sabiloelloh.
Lamoen dipake maradah kolotna anoe
geus teu koeat oesaha atawa dipake
maraban anak rabina, eta oge sabiloelloh.
Tapi lamoen dipake oesaha niat njiar
kamegahan, kabeungharan, hajang njeng¬
tjeling oenggoel ti batoer bae, eta mah
sabiloessjeton hartina kalepasan, kagen¬
dam pangadjak sjetan, salah
Aja deui dongeng aloes pisan
Loekmanoel Hakim waktoena woe¬
woeroek ka poetrana, kieu lahirna:
„Anaking, koedoe oesaha njiar kahi¬
roepan anoe halal, sing tepi ka beunghar,
oelah pakir. Geura di pakir teh aja
tiloe perkara pikarisieun: hidji sok ipis
agamana, sok belet otakna, djeung sok
koerang kaerana. Pangpangna mah sok
ditjatjampah koe batoer.
Eta teh lain kabeh, tapi loemrahna
di djelema oemoem kitoe.
Rea keneh pitjontoeun kaoenggoelan
oesaha, anoe kaoengel dina kitab-kitab,
tapi koe sakitoe oge tjekap kanggo pi¬
tjontoeun mah, ajeuna oerang noengtoet
njarioskeun elmoe agamana dina war¬
naning oesaha, kajaning: dina dagang
riba, timpah, sewa-sinewa enz. saeutik2,


d
Hartina: „Tina dosa anoe rea teh aja
pirang-pirang dosa, anoe teu beu¬
nang dikiparatan, anging koe ka¬
soesahanana njiar kahiroepan.
Djadi soesah njiar kipajah teh datang
ka matak tjoepar sawatara dosa. Tanda
oelah seunggahan, oelah oesaha malar
gampang bae.


SAHA ANOE DZOLIM?


Koe: O. Hoesain.
Ti waktoe ras inget dilahirkeun ka ieu
doenja anoe henteu koerang tina kaane¬
hanana, sarta geus ngasaan kani'matana¬
na anoe taja babandinganana, teu poho2
kana djasa anoe ngajoegakeunana, nja¬
sipatna indoeng, anoe hageqatna Goesti
Alloh anoe ngersakeun.
Kaajaan indoeng anoe ngakandoeng
mangboelan-boelan; njeri peurih oge teu¬
dipikir, soesah pajah teu dirasa, dapon
salamet noe dikandoeng bae. Kanjaah
indoeng ka baji anoe anjar lahir, moen¬

dibandingkeun djeung harta doenja ka¬
toet sapangeusina hamo kabanding. Lila
ti lila toeloej diatik sarta dididik kalawan
didikan anoe sampoerna, sangkan djadi
djelema anoe oetama. Pamoelang anak
ka noe djadi indoeng, lain hajang di¬
poelang koe doenja barana, tapi koe ting¬
kah lakoe anoe hormat, kalawan mernah
nempatkeunana. Paingan aja basa
nja moendjoeng oelah ka¬
goenoeng, moedja oelah ka¬
sagara; indoeng noe koedoe
dipoendjoeng dioegoeng,
bapa noe koedoe dipoedja
didama.
Dimana indoeng ditinggalkeun koe noe¬
djadi anak anoe teu poegoeh losna, te¬
ges matak koeroe tjileuh kentel peudjit
bari njawang di mana tjilakana, naha
koe sato galak, naha koe tjai gede, djeung
naha aja noe nandasa?
Dimana anak tadi njorang palanggaran
nja kolot anoe katempoehan, meunang
wiwirang anoe lain loemajan, bongan
ngadidikna henteu merenah dina koe¬
doena.
Lampah tjoerang boeahna wirang, ka¬
lakoean djahat hamo berekat. Saha atoeh
anoe njieun tjoerang, njieun wirang,
njieun djahat djeung njieun teu berekat?
Rek njedekkeun ka Goesti Alloh, pe¬
dah aja babasan jen: „nasib hade atawa
goreng teh papasten ti Pangeran", ang¬
goer beuki salah, malah tambah ngage¬
dean dosa.
Jagin ngawoelaan hiroep teh beurat,
sedeng ari manoesa mah koedoe nganja¬
hokeun Pangeranna, noe sawaktoe-waktoe
ngamoeljakeun, tempo2 noeroenkeun mar¬
tabatna, sarta djalan - djalanna pikeun
nganjahokeun katjida pisan lobana. Pa¬
ngeranna ngoetoes oetoesanana anoe baris
nerangkeun ka oematna tina ka-Pange¬
rananana, koemaha kawadjibanana ka noe¬
Ngadamel. Hal ieu diterangkeun dina Al¬
Qoerän, anoe kira-kira pihartieunana teh:
Sakabeh oetoesanana dina mimitina mah
tara dipertjaja, malah nepi ka pada nga¬
hina; moedjizatna dibobohong, pangadjak¬
na teu dipalire. leu teh geus djadi kabia¬
saan saban-saban oemat anoe ngabogaan
hate teuas kawas batoe.
.)


„Katjida handjakalna ka hamba,
henteu ngoetoes ka maranehanana
hidji oetoesan, anging koe marane¬
hanana diharina.
Saha anoe ngabogaan amanat koe ki¬
tab Pangeranna, moal wani njoempoet¬
keun kana eta kitab, koemaha njilaka¬
keunana Goesti Alloh ka oematna. Kaom
Nabi Noeh dikarem koe tjai, kaom Sd.
Hoed diroeksak koe angin shar-shar
anoe banget tiisna, kaom Sajjidina Soleh
diroeksak koe angin thogiah anoe katjida
bangetna, kaom Sd. Sjoe'eb diroeksak
tjeuk sawareh koe shaehah (sentakan),
tjeuk sawareh koe dzoellah (poek) sarta

dihoedjanan seuneu, kaom Sd. Loeth koe
samagaha, toeloej dihoedjanan batoe
meunang meuleum, kaom Sd. Moesa di¬
teuleumkeun di laoet. Eta kabeh pa¬
ngersana Goesti tina bawaning henteu
ariman ka oetoesan-oetoesanana, geuning
para roesoel djeung anoe ariman mah
saralamet tina lantaran dikasih koe Pa¬
ngeranna.
Pangeran njiksa tina lampah marane¬
hanana sorangan tina bahoela teuing;
nganjenjeri, ngahina djeung ngabohong¬
keunana ka para roesoel, djeung Pange¬
ran njalametkeun djalma anoe ariman ka¬
arandjeunna.
Pangeran miwarang ngadjalankeun aga¬
mana djeung koedoe ngabasmi ka noe¬
harasoed, hianat. Toeloengan koe ma¬
raneh kakasih2 Alloh dina keur ngadja¬
lankeun had, sabalikna koedoe moesoe¬
han ka anoe ngamoesoehan ka maraneh
Naon anoe bakal diwariskeun dimana
geus ninggalkeun ieu alam fana?


als


glo Sand 


Ok


OS)


„Lamoen maraneh marigawe ka¬
hadean, tangtoe aloes pikeun diri
maraneh djeung sabalikna lamoen
maraneh marigawe kagorengan, tan¬
wande pikeun diri maraneh boeahna
kagorengan.
Boekti kalawan jakin, tara ngadolim
G. Alloh ka hambana, tara njasarkeun
ka djalma anoe geus dipaparin pitoe¬
doeh. Taja saoerang anoe milampah
kagorengan sarta misoedi kadjahatan, ta¬
tapi maranehanana sorangan anoe laleum¬
pang dina sisi gawir anoe loengkawing;
teu moestahil achirna tigebroes kana eta
gawir.
„Kamari maneh ngeunah seuri, ajeuna
koedoe tjeurik satimbang djeung seuri
maneh kamari; saenjana boengah teh eta
poena hiroep djeung ari soesah eta peu¬
tingna henteu bisa langgeng tjitjingna
beurang, anging ditoengtoengan koe peu¬
ting anoe bakal datang. Isoekan maneh
bakal aja di pajoenan Goesti Alloh, he¬
hamba, bakal nanja tina kaajaan kala¬
koean anoe geus ditibakeun ka maraneh,
kari-kari poe ieu maneh geus ragrag tina
goenoeng kamoeljaan kana djoerang ka¬
masakatan.
Toeh, tjahaja panonpoe mani geus
mantjeran, nandakeun geus katjida beu¬
rangna, ilik tjahajana anoe geus lingsir,
mere inget kana koedoe sasadiaan dina
waktoe poek, koedoe eling djeung mikiran
di waktoe anoe katjida loeasna, naon
anoe ditjita-tjita koe maneh tadi ti beu¬
rang. Naha maneh henteu njaho jen
koedoe sasadiaan pikeun pibekeleun ba¬
lik; djeung oelah ninggalkeun maneh ka¬
na ieu doenja, salagi maneh aja dina
kadosaan."
Toedoehan, anoe padjar jen Pangeran
sok ngadzolim estoe henteu merenah lain
dina tempatna. Da poegoeh alam doe¬
nja mah pinoeh koe hasoed, heurin koe¬


kadengkian, noe poegoeh mah anoe nji¬
tjinganana bae anoe ngabogaan kalakoean
dzolim.
Saha anoe kersa oerang pada moeka
Kitab Soetji, etang2 nambahan elmoe
pengetahoean, ngaloeaskeun pamanda¬
ngan, paribasa: elmoe toengtoet
doenja siar, hade toengtoet
goreng singlar.


D EAS O JES 


88


d


„Saenja-enjana Goesti Alloh, tara
ngadzolim ka hidji djalma kana hidji
barang, tatapi maranehanana sora¬
ngan anoe ngadolim."
Saha anoe milampah kagorengan, oelah
ngaharep atawa ngakoe jen manehna aja
dina pitoedoeh G. Alloh, tapi sabalikna
manehanana aja dina pingpinan ki nap¬
soe, anoe geus kaeurad koe pitapakna
sjaitan. Hoekoeman naon anoe bakal
toemiba ka dirina tangtoe karandapan
koe manehanana dina wekasanana.
Djalma anoe kasipoeh koe pangawe¬
roeh, diaping koe pangarti ngabogaan
kajakian jen „Badan rohani, Al¬
loh anoe kagoengan, badan
djasmani boemi anoe nam¬
pana.


Koe: Berkobar


I. PERMOELAAN TOEROEN
AL-QOER-AN.
Menoeroet riwajat dari pada Ibnoe¬
Abbas, al-Qoerän itoe sekali ditoeroen¬
kan semoeanja dari Lauhil-mahfoedz ke¬
langit doenia diletakkan di Baitil-izzah,
jaitoe pada Lailatoel-gadar (malam jang
moelia) dalam boelan Ramadhan, ke¬
moedian baroe ditoeroenkan berdikit¬
dikit kepada Nabi kita Moehammad s.a.w.
Terseboet didalam soerat Al-Baqarah
ajat 185;


.


san djalan dji dil olan pen


 


—


Indonesianja:
„Boelan Ramadhan jang ditoe¬
roenkan padanja al-Qoerän jang
mendjadi pertoendjoek bagi manoe¬
sia dan keterangan-keterangan dari
pada pertoendjoek dan membedakan
barang jang hak dari pada jang
bathal.
Demikian poela dalam soerat al-Qadan
ajat 1 diseboetkan:


43 3 6 25 


Indonesianja:
„Bahwasanja Kami telah toeroen¬
kan dia (al-Qoerän) pada Lailatoel¬
qadar."
II. AJAT QOER-AN JANG PERTAMA.
KALI DIWAHJOEKAN.
Melihat keadaan jang berlakoe dise¬
keliling Nabi kita s.aw jang sangat
memiloekan hati itoe, terbitlah perasaan
soeka dalam hatinja boeat mengasingkan
dirinja dari pergaoelan qaoemnja jang
sangat roesak itoe, iapoen pergi keseboeah
goeha jang soenji jang bernama „Hira
tidak begitoe djaoeh diloear kota Mek¬
kah. Disanalah ia tinggal beberapa ma¬
lam, terkadang lebih hingga sampai
seboelan.
Ketika oemoer Nabi kita soedah genap
40 taoen, waktoe ia sedang beribadah
dalam goeha itoe, (jang ia letaknja dalam
goenoeng „Noer" dinamakan poela goe¬
noeng „lgro. Djaoehnja dari kota Mek¬
kah + 5 km), tiba-tiba datanglah kepada¬
nja seorang malaikat laloe berkata: „Ber¬
soekalah engkan jaa Moehammad! Akoe
Djibril dan engkau oetoesan Allah (Ra¬
soeloellah) kepada oemmat ini." Kemoe¬
dian katanja poela: „Batjalah!"
Djawab Nabi: „Saja tidak tahoe mem¬
batja."
Laloe Nabipoen ditangkapnja sampai
ia kepajahan dilepaskannja. Halnja se¬
matjam ini hingga tiga kali achirnja di¬
pertoendjoekkannja ajat sebagai terse¬
boet didalam soerat Al'alag:
o di gil, ook di djoek s
.
S d


.


Je. Jaik


Indonesianja:
„Batjalah dengan nama Toehan¬
moe jang telah mendjadikan manoe¬
sia dari pada darah; batjalah, dan
Toehanmoe jang Maha Moelia itoe¬
lah jang telah mengadjari dengan
kalam. la (Allah) telah mengadjari
manoesia pada apa jang tiada di¬
ketahoeinja."
Inilah wahjoe jang pertama kali toe¬
roen kepada Nabi Moehammad s. a. w.
jaitoe lima ajat dari permoelaan soerat
Al-'alag. Dan inilah poela permoelaannja
ia diangkat mendjadi Rasoel ja'ni pe¬
soeroeh Allah.
III. TOEROEN QOER-AN BERDIKIT¬
DIKIT DAN MENOELISKANNJA.
Al-Qoerän disampaikan kepada Nabi
boekanlah beroepa satoe kitab jang soe¬
dah siap bertoelis diserahkan kepadanja,
tetapi adalah dengan perantaraan malai¬
kat Djibril mewahjoekannja. Toeroennja
Qoerän itoe atau wahjoe itoe disampai¬
kan kepada Nabi tida poela sekali goes
seperti selengkapnja kitab Qoerän jang
sekarang, tetapi dengan berdikit-dikit,

terkadang lima ajat, terkadang sepoeloeh
ajat dan terkadang koerang atau lebih
dari pada itoe.
Sebagai soedah diketahoei keadaan
Nabi kita oemmi, ja'ni tidak tahoe
membatja dan menoelis, maka apabila
Djibril datang mewahjoekan ajat-ajat
Qoerän kepadanja, kalau ia soedah faham
dan hafadz ajat-ajat itoe, laloe disam¬
paikannja kepada sahabat-sahabatnja dan
disoeroehnja djoeroetoelisnja menoelis¬
kan ajat-ajat itoe dihadapannja sendiri.
Terkadang ditoelis pada pelapah-pelapah
tamar (koerma), terkadang pada batoe¬
batoe jang lemas (litjin) atau papan
kajoe d. l. l. sebagainja, karena ma'loem
kertas diwaktoe itoe sangat soesah me¬
hasilkannja.
Segala jang ditoeliskan itoe disimpan
diroemah Rasoeloellah, dan pada djoe¬
roetoelis-djoeroetoelis itoe djoega ada
menoeliskan oentoek dirinja sendiri.


Oeroesan Kadoenjaan
KOEMAHA DIANGGAPNA KOE
AGAMA ISLAM.


Samboengan A. M. No. 3.
LAHIR SAHABAT SARENG OELAMA.
Bakating koe seueur-seueurna kaol2
para sahabat sareng para oelama tina¬
hal njela doenja parantos moal tiasa
kaetang.
Tjontona bae, saoer Sajjidina Ali r. a.:


Al-maraghi, sesepoeh madrasah Al-azhar
kieu:
ve 


I dan tal die deel
.
lada, go di lal 4 de dans de ve


BABARAN HADITS.


essel disin glas de) dilak


U ke
4. A
d es pega
2


ing telaas alleende sportelli


3


colah oblad esjes dan de s
***
els van 


(Uit 3 ol


N)


„Saha-saha anoe aja dina dirina
genep perkara, estoe tjoekoep ha¬
repna ka soerga djeung njingkaha¬
nana naraka: (hidji) ma'rifat ka
Alloh toeloej to'at ka Andjeunanana;
(kadoea) njaho ka setan toeloej teu¬
ditoeroet; (katiloe) njaho kana
bebeneran toeloej ditoeroet; (kaopat
njaho kana salah, toeloej ditolak;
(kalima) njaho kana doenja toeloej
disingkahan; (kagenep) njaho kana
acherat toeloej dimaksoed (ditolab)."
(Ditoekil tina Inja, bagian „njela
doenja").
Oelama djaman ajeuna oge tetep kitoe
tangtoenganana kana kadoenjaan. Geu¬
ning saoer Sjech Moehammad Moestafa


(trevolan te zij de
"... pikeun djalma alim, resep
kana doenja teh matak ngaleungit¬
keun ni'matna elmoe, djeung matak
ngaroeksak ka noe ditoedjoe, nja eta
bebeneran..... (Ditoekil tina
madjallah Al-fath tanggal 11 Rama¬
don 1357).
HARTI DOENJA.
Ketjap „doenja" teh noeroet harti ba¬
sa Arab mah kieu: „sagala oeroesan
djeung sagala barang anoe kapanggih
atawa kalakonan koe oerang ti mimiti
didjoeroekeun nepi ka maot". Tah ieu
harti „doenja" dinisbahkeun ka diri
oerang. Ari djinisna mah nja eta „boemi
ieu katoet eusina'
Eta noeroet harti basa. Tapi, ari noe¬
roet harti anoe dipake koe sjara' mah
kieu:
Sagala oeroesan anoe aja di doenja
teh tiloe bagian:
Hidji: anoe aja gandjaranana di ache¬
rat, kabawa sanggeus maot, saperti: el¬
moe noe mangpaat djeung amal soleh
Kadoea: lalawanan anoe kahidji. leu
mah sama-sakali euweuh kaoentoenga¬
nana di acherat, da ngeunahna teh, moen¬
ngeunah tea mah, ngan oekoer di doe¬
nja woengkoel, moal karasa boeahna di¬
mana geus maot; ieu teh nja eta saperti
ngeunah-ngeunah ngaladjoer napsoe kana
ma'siat atawa senang2 liwat ti misti. Tah
nja ieu doenja anoe ditjela koe agama
Islam.
Katiloe: anoe aja di tengah2 antara
anoe kahidji djeung noe kadoea, nja eta
sakoer anoe noeloengan kana amal-ama¬
lan acherat tea (bagian kahidji), kajaning
sagala kaperloean hiroep di doenja sarta
ngadjaga kasehatan manehanana djeung
kamaslahatan sakoemna oemat (hiroep
koemboeh) sangkan bisa nekanan toat
ka Alloh Ta'ala.
Bagian kahidji, nadjan ajana di doenja,
diseboetna „oeroesan acherat" sabab aja
boeahna anoe mangpaat di acherat. Nja¬
kitoe deui bagian katiloe, nadjan asalna
oeroesan doenja, koe Islam diasoepkeun
bae kana oeroesan acherat, da noeloe¬
ngan djeung djadi wasilah kana bagian
kahidji.
Tetela ajeuna mah, doenja anoe ditjela
koe Islam teh nja eta doenja karana
doeni tegesna doenja anoe sama-sakali
teu aja kamaslahatanana, malah berba¬
haja kan hiroep koemboeh, mawa kana
katjilakaan doenja acherat.
Samboengeun.


Samboengan A. M. No. 3.
I. G. Alloh parantos ngadamel malah
miwarang tawasoel di doenja (tingali di
loehoer dina tabeat mahloek) nja kitoe
deui di acherat; djalma2 koe perantaraan
K. Nabi Moehamad dina sjafa'at-agoeng
( delaal) (aos deui bae babaran
Hadits dina Sjafaat).
II. Kdj. Nabi geus njontoan kana ta¬
wasoel, dina do'a tadi malah aja deui
djabi ti eta
III. Madhab noe opat ngawenangkeun
tawasoel, teu aja ichtilaf.
IV. Sabagian gede oemat Islam teu
kaloear ti eta madhab noe 4 tea.
Djadi, teu aja halanganana (wenang)
oemat Islam ngagoenakeun tawasoel, ka¬
lajan didasaran koe i'tikad djazim, jen
permoehoenan ka Alloh, noe ngaidjabah
atawa henteuna oge G. Alloh, noe dita¬
wasoelan djadi tjoekangna.
Perloe kaoeninga koe sadajana, jen
dina istisgo mah tawasoel teh ka noe¬
djoemeneng keneh, sapertos ka Sd. Ab¬
bas tea, langkoeng oetami batan ka noe¬
geus poepoes.
Nomer hidji. Noe tawasoel (para sa¬
habat) ngoempoel djeung noe ditawa¬
soelan (Sd. Abbas) di loear dajeuh, toer
noe ditawasoelan oge boetoeh koe tjai,
tangtos do'ana oge samaksad sareng noe¬
tarawasoel djabi ti do'a sahabat teh.
Kitoe margina pang para sahabat ta¬
wasoel ka Sd. Abbas.
Dina sadjabina mah, sami bae ka noe¬
hiroep ka noe maot, wenang.
Nomer doea. Kaerad koe dibilas¬
sareng koe die las gela
NJ
D. Dj.


ELMOE TAUHID


Samboengan A. M. no. 3.
Nadruk verboden.


 A
N
A     lima oe
C


WO JI
„lbrohim teh lain Jahoedi djeung
lain Nasroni, tapi njimpang tina sa¬
gala agama kana agama noe bener,
nja eta manehanana teh Moeslim
(ngagem agama tauhid), djeung ma¬
nehanana teu kaasoep kana golongan
moesjrikin. Al Imron 67.

vill Spoed be


AT
„Andjeunanana (G. Alloh) geus
ngadamel pikeun maraneh agama
anoe diwasiatkeun ka Noh djeung
anoe diwahjoekeun ka maneh (Moe¬
hammad) djeung noe diwasiatkeun
ka Ibrohim djeung Moesa djeung
Isa, koedoe narembongkeun eta aga¬
ma tauhid, djeung oelah pabarentjaj
dina agama tauhid." Sjoera 13.


GD OES da
To
O 29 AN SO
 
bol dan lan dan djoe
 9 „
 ob bogal djas sy ob
M
„Omongkeun koe maneh (Moe¬
hammad): „He ahli kitab (Jahoedi
djeung Nasroni) ka darieu oerang
njekel kalimah anoe lempeng di an¬
tara oerang djeung maraneh, nja eta
oelah ibadah lian ti ka Alloh, oelah
njasamakeun naon-naon ka Andjeun¬
na, oelah mangeran ka sasama mah¬
loek. Lamoen maranehanana (ahli
kitab) ngaralieus (tina tauhid)
omongkeun kieu: „Saraksian koe
sarerea, jen oerang mah Moeslim
(ngagem agama tauhid)."
Al Imron 64.
Samboengeun.


PARIRIMBON.


Samboengan A. M. No. 2.
WIRIDAN BADA SOLAT.


 beloe d
322
 Ha


„Kagoengan Goesti Alloh sakabeh
barang anoe aja di sakabeh langit,
djeung anoe aja di boemi. Djeung
lamoen maraneh nembongkeun ba¬
rang anoe aja dina awak maneh
tina kagorengan nja kitoe deui
ngazam migawe kagorengan, atawa
njoempoetkeun maraneh barang,
tangtoe dibere terang maraneh koe¬
Alloh Ta'ala kaajaan eta barang
dina poe Qijamat."


Als aan de dan se
AA
9
„Andjeunna baris ngahampoera
ka djalma anoe dikersakeun koe
Andjeunna kenging hampoera, dj.
njiksa Andjeunna ka djalma anoe
dikersakeun baris disiksa. Ari Alloh
mah kana sagala perkara oge ka¬
wasa."


4


O


d


,39


„Geus pertjaja Rosoeloelloh
(Moehamad) kana barang anoe
ditoeroenkeun ka andjeunna ti Pa¬
ngeranna, oge para Moeminin sa¬
kabehna geus palertjaja ka Alloh
Ta'ala djeung ka para Malaikatna,
djeung kana pirang2 kitabna djeung
ka pirang2 oetoesanana.
Kabeh pada ngaroetjap moal
ngabeda-beda ka hidji oge ti antara
kabeh, moal tjara kaom Jahoedi dj.
Nasroni pertjajana ka anoe djadi
oetoesan Alloh Ta'ala teh ka¬
wawarehan."
Oge para Moe'minin ngaroetjap
„Abdi sadajana parantos ngoeping kana
barang anoe parantos dipiwarangkeun
ka abdi sadajana sarta sadajana oge¬
pada toemoet, abdi sadaja njoehoenkeun
ka Goesti sih hampoenten Goesti. He
Pangeran abdi sadaja! sareng ka Goesti
pisan pangwangsoelan.


L IN EN MA


 last de gesel, de caels de tij


 7 * ....
lan di bataljon in en als de leden
*
vila e politie der de lang biki
 
JE EN bij de 

„Henteu meredih (ngabeuratkeun)
Alloh Ta'ala ka hidji mahloek
anging sakawasana. Pikeun pri¬
badina gandjaranana barang anoe
dikasab, oge pikeun pribadina
siksaanana barang anoe dipilampah
koe manehna. He Pangeran abdi
sadajana! moegi oelah njiksa Goes¬
ti oepami abdi sadajana hilap
atanapi lepat He Pangeran abdi
sadaja! kalihna ti eta, moegi Goesti
oelah nibankeun ka abdi sadajana
barang anoe abot ka abdi sadaja
sakoemaha anoe parantos dipoeat¬
keun koe Goesti ka djalmi2 anoe
samemeh abdi sadajana (Bani Isroil).
He Alloh! moegi Goesti oelah
nibankeun ka abdi sadajana barang
anoe teu kadoega tina warnaning
pamoendoet rawoeh balahi. Sareng
moegi Goesti ngahapoeskeun kana
dosa-dosa abdi sadajana kalajan
ngahampoenten rawoeh mikawelas
ka abdi sadajana.
Goesti pisan anoe ngoeroes kana
sagala perkawis abdi sadajana.
Moegi Goesti noeloengan ka abdi
sadajana ti kaom anoe kaloepoer."
(Samboengeun)
Qoerowi.


PABRIE
ABOEJA


Soesah rek diboeni baoena moenggoe¬
hing watek Aboeja, lantaran geus be¬
ken ka sarerea tea, ka sakoedoeng
roempoeng, sanadjan dioempat - impet
oge, moal boeroeng meledek lila2 mah.
Sala-sahidji tina watek Aboeja noe¬
rendah tea, moen di soeloeh tea mah lir
ibarat soeloeh pantjar, tapi baseuh keneh.
Sanadjan didoeroek rongkah oge ari teu¬
atjan beak tjaina mah, teu welen besem,
tapi dimana geus saat, geus toehoer,
mani njeak baeh. Toengtoengna hoe¬
roengna teh, djadi pantjarna teh, ngan
sakeudeung.
Ari noe matak dimisilkeun kitoe, sa¬
pedah eta, anoe karasa koe Aboeja, dina
pahare-harena dina waktoe nampa piwe¬
djang ti adjengan, ari keur laladjoe ngaos.
Hihhh... ngan oekoer piwedjang bae,
teu bisaeun njerep ka djero, malah, ma¬
nan njerep mah kalah ka terelek naek
kana biwir panon, dieundeuk-eundeuk
boeloena, nepi ka lingkoepna.
Eta geura..... konjoh-konjoh dina
poe Ahad pabeubeurang adjengan nga¬
wedjang, madjarkeun teh sok soemawonna

dina ngadjalankeun kawadjiban, sanadjan
pawenangan, ari djetoe niatna mah, moal
datangka saloet tina gandjaran. Tjara
kieu geura, saoerna teh, moenggoeh da¬
har, dahar, dahar..... estoe wenang
toelen, lain wadjib, lain koedoe, da sa¬
nadjan teu dahar oge, kakoeatan, kadjag¬
djagan, katjageuran mah ari geus diker¬
sakeun koe Jang Maha Kersa, moal boe¬
roeng teu djadi koeat, djadi djagdjag
djadi sehat. Sababna, hiroep lain koe¬
dahar, koeat lain koe dahar, ensoepoer
ensoepoer, tapi koe koedrat irodatna Jang
Maha Kersa tea.
Koe lantaran kitoe tea — toeloejna
dawoeh adjengan teh — sanadjan beak
sangoe poelen doea tjeting, moal aja
naon2 teroesna ka aherat, ngan oekoer
semet hese ngambekan bae, da kamerka¬
an, lamoen teu make niat anoe maher¬
mah. Demi niat noe maher tea teu aja
lian kadjaba ti rek ibadah, tjara kieu
oepamana: „Kaoela nawaetoe dahar, ma¬
lah mandar aja kadar dipaparin koe jang
Maha Kersa kakoeatan anoe tjoekoep pi¬
keun solat-lohor, atawa solat asar djeung
saensoepoerna." Lamoen dahar kieu mah,
moal salah deui tjara 2 X 2 — 4, pi¬
nanggihna djeung pangasih Pangeran.
Kitoe lahiranana sang adjengan-teh.
leu kalahiran adjengan noe sakieu mas¬
ketna teh, noeroetkeun watek Aboeja noe¬
di loehoer tea ngan tiba kadenge, njang¬
sang mah henteu. Da boektina ari datang
ka faaabriek mah, sanadjan lambej
adjengan teu atjan toehoer, baseuh keneh,
hih.... lat bae kana niat anoe sa¬
kitoe djetoena teh. Komo eta mah lamoen
beuteung Aboeja geus kongkorongok,
katoeroeg-toeroeg dina biwir koelit dom¬
ba geus kadjeueung koe Aboeja sangoe¬
poelen dina tjeting tea, sambel medok
dina tjoet, melenghir make tarasi-Pala¬
boean; beuleum peda ngalondjor dina
piring batoe beunang ngawedakan mi¬
njak keletik djeung djeroek poeroet
peuteuj ngora ngaroempaj marolotot. Si
Nawaetoe anoe maher tea, noeroetkeun
lahiran adjengan, les.... leungit tanpa
lebih, ilang tanpa karana, sarta diganti
koe, hoeap sagede-gede tjangkoedoe boe¬
roek. Keok, keok disada ngaliwatna kana
sangiang tikoro teh, da sereg teuing
Sambel lada, teu karasa, kasilep koe
tarasi. Anoe poegoeh mah ngan pakoepis
leungeun bae, njoesoetan leho monjetan,
bari oengsrak-ingsreuk.
Inget, inget, bet geus eungap, enggah
enggeh hese ngambekan. Ana gok teh
djeung koedoe ngalohor diengke¬
engke, sabab lain datang tanaga, tapi
euweuh tanaga.
Poegoeh oge, poegoeh oge, Aboeja mah
lain toeroetaneun, teu tjara adjengan.


KADE LALI.


Dina strookpostwissel


moegi di¬


serat nomer abonne, soepaos nga¬
gampilkeun kana padamelan admi¬


nistratie.


Adm.


Tabligh Boepati.
Dina ngaos poe Ahad noe mang¬
koekna, di Moehtafaloel Islami, pangaosan
Salakopi Tjiandjoer, diajakeun tablighan
waktoe keur ngaso. Demi noe djadi
moebalighna nja eta Kangdjeng Manda¬
lawangi, ahli Moehtafal andjeunna
meberkeun tina perkara kaacheratan.
Dawoehanana, anoe bakal kabawa koe¬
sarerea ka alam kalanggengan teh, teu¬
aja lian kadjaba ti amal soleh, ari djaba
ti eta mah beunang diseboetkeun lapoer,
boentoe, ngan oekoer karasa, kapake
sapandjang oerang ngoembara di doenja
bae. Tapi...... oerang teu koedoe
leutik hate, sabab geus aja sabda
Panoetan oerang s. a. w. ngadawoeh¬
keun jen sadjaba ti amal soleh teh, aja
deui batoerna nja eta anak anoe soleh,
anoe mangnedakeun ka kolot-kolotna.
Tah, ieu panoehoenna noe ngadatang¬
keun rohmat koeboer ka noe djadi
kolotna (indoeng bapa).
Djadi, patoet djeung perenah pisan,
oerang sarerea koedoe mikahajang dja
ngoedag amal soleh teh, pibekeleun
oerang dina alam kalanggengan. Kadoea
perkarana, oerang koedoe ihtiar soepaja
anak- oerang masing djadi anak anoe
soleh. Djadi, ti barang braj beunta
anak oerang koedoe dididik kana ka¬
solehan, soepaja djadi anak soleh.
Sangkan ieu didikan, tereh napakna,
tangtoe pisan koedoe reudjeung prak¬
tekna, oelah tjoekoep koe nasihat woeng¬
koel. Ana kitoe atoeh, oerang sarerea
koedoe djadi tjonto ka anak oerang,
tegesna koedoe ngalampahkeun amal
soleh.
Kadjaba ti ieu noe doea perkara, aja
deui saroepa anoe bisa kabawa ka¬
acherat teh, nja eta amal djariah oerang;
nja eta ngahadjatkeun tina banda oerang,
kaboga oerang. Djadi..... oerang
teh koedoe narekah sangkan ngabogaan
banda anoe teu ditjela koe sjara, sarta
digoenakeun kana djalan anoe bener,
anoe dipirido koe Maha Kawasa. Poma,
oelah sok sadenge-dengena, ngahoe¬
roen soeloehkeun, ngahompet daoen¬
keun, madjar babanda teh teu hade
tjek Islam. Pikir kieu mah kaliroe.
Tjara ieu oepamana, kaajaan djoeragan
Kiai Agoes Hadji Tojib — harita ieu
radja oewang hadir di Moehtafal-estoe
toeroetaneun sarerea. Kabeungharanana
teu aja noe bireuk di sadjagat Pasoen¬
dan, nja kitoe deui amal djariahna geus
kaoeninga, koe sarerea, geus sakitoe
lobana ngadamel masdjid-masdjid noe¬
araloes, madresah-madrosah noe taro¬
haga (sakola anah Tjiandjoer); hadiah2
ka sakoer badan djeung adegan agama.
Kabeungharan, djeung banda noe saroe¬
pa kieu, anoe koedoe dipikahajang koe¬
oerang sarerea teh.
Moedah-moedahan bae aja milik
oerang sarerea, da djrg. K. A. H. Tojib


geus sering angkat ka Moehtafal, kaoe¬
ninga koe andjeunna kamangpaatanana
ieu adegan dina djalan als soegan djeung
soegan kamanah perloe koe andjeunna
pikeun diomeanana, ti handapna dipeloer,
atoeh bilik-bilikna diganti koe noe tohaga.
Lain pribadi rek ngantep ka andjeunna,
soepaja dipajoenan koe njalira, tapi
pribadi (oerang sarerea) neda dianteur
loedeung koe andjeunna.
Para hadirin reang tadah amin.
Sakieu dawoehanana ieu Moebaligh


Rapport soesoe Tjiandjoer.


C

o


88

Pileuleujan ngalih
Tjitjadas - Tjipaganti.


1e. Asa dina pangimpian, nojekna
pameget istri, ti koeringna ka menakna,
noe baleunghar noe mariskin, malah ka¬
tingal deui, bangsa Eropa noe loehoer,
djeung bangsa Tionghoa, ngalenja di
latar masdjid, sasalsena maroeroe toeng¬
ganganana.
2e. Masja Alloh matak kelar, ningal
oplet sareng mobil, paripaos njatang pi¬
nang, pasamboeng pairing-iring, ngadja¬
lankeun rarintih, nganggo djalan noe
ka kidoel, teu lami mengkol ngetan, ka¬
kidoel deui saeutik, ngetan deui toeg
dongkap ka noe disedja.
3e. Ra'jat Tjitjadas baringah, Tjitja¬
heum saroeka ati, Tjipaganti noe soeng¬
kawa, da poegoeh ditilar ngalih, koe ba¬
pa anoe asih, sadajana sami ngoengoen,
geuning kitoe boektosna, djalmi anoe no¬
jek tadi, noe djaradjap nawiskeun kati¬
neungna.

4e. Kitoena teu matak heran, da Goes¬
ti Noe Maha Soetji, tangtos njoemponan
djangdjina, ka abdina noe ngabakti, toe¬
moet piwoeroek nabi, nganggo tabe'at
noe loehoeng, oeboedijah moe'amalah,
welas asih ka noe leutik, ka pangagoeng
toehoe soehoed koemawoela.
5e. Moegi masing saterasna, nganggo
djalan noe oetami, kitoe deui noe ditilar,
mo bade aralit ati, da noe ngagentos
linggih, tangtos petingan pangagoeng,
mo benten panganggona, deudeuhna ka¬
noe aralit, soemawonten toemoetna ka¬
pamarentah.
6e. Kawoewoeh hoeloe wotanna, noe¬
djanten papajoeng nagri, kapan sakitoe
haroemna, ra'jat sami wedi asih, wangi
ka oenggal nagri, kamashoer ka awoen2
'na kaalimanana, toemoetkeuneun abdi2
koe kitoena teu aja geusan karempan.
7e. Poen N. N. nadahkeun tangan,
moegi Goesti Maha Soetji, ngagoentoeran
koe rohmatna, ka noe katataan tadi, roh¬
mat noe njebar ka wargi, toer anoe ma¬
woer ka oemoem, koe noenggang para¬
hoe doea, noe manfa'at lahir batin, noe¬
boeahna wiloedjeng doenja acherat.
Al-fatihah. Amin Jaa Robbal Alamin.
Wassalam miwah hoermat
poen N. N.
Poetjoek kaaeban tea.
Kaom Walanda anoe sok ngagedekeun
sapatemoean djeung pada lalaki tea, ajeu¬
na geus pohara lobana, datangka pang¬
boeian geus heurin oesik, tjek soerat2
kabar Walanda mah. Beuki dien, beuki
tetela jen ieu kalakoean anoe sakieu
aebna teh, ngabangoen hidji koempoelan,
roepana di sa-Indonesia.
Anoe matak helok ka sarerea mah,
Toean Resident Batawi, roepana miloe
djadi elid kana eta pakoempoelan.
Andjeunna, Toean Pivez Malines van
Ginkel, diwidian pansioen tina Resident
Batawina teh, toeloej moelih ka nagri,
angkat ti palaboean Soerabaja, rek ngang¬
go djalan djalan Amerika ngaliwat Ma¬
kasar. Tapi roepana bae, tjek soerat-
soerat kabar teh, sadjoengna kapal, poe¬
lisi meunang katrangan noe etjes, jen
andjeunna tjampoer baoer kana kaseban,
toeloej bae dipegat di palaboean Makasar,
sarta dirawat koe poelisi dibawa ka Ba¬
tawi deui, malah tjenah ajeuna geus di¬
tahan di boei, sarta geus mimiti dipariksa.
Kitoe adilna Justitie, teu njaho resden,
teu njaho lain resden, sama rata bae.
(Atos-atos ibit, oesoem werit, corr.).
Moeslimin Tripoli.
Dina soerat kabar Al-fath geus rame
djadi tjarita tina perkara kadjadian dit
Tripoli, anoe karasa toegenah pisan
koe sakabeh kaom Moeslimin di ditoe,
lantaran pamarentah (Itali) njieun tiloe
roepa katetepan:
1e. Tripoli didjieun bagian nagara
Itali, taja pisan bedana djeung Italie
toelen.


2e. Ra'jat Tripoli didjieun bangsa
Itali, poetoes kabangsaan Arabna katoet
agamana
3e. Doea poeloeh reboe pakir Itali
dikirimkeun ka Tripoli sina boeboeara
leu bedja, diwawarkeunana koe hidji
oerang Tripoli.
Palestina.
Conferentie pikeun naloengtik djeung
memeres kadjadian di Palestina, ajeuna
bakal diboeka di Londen. Anoe diondang
karadjaan2 Mesir, Irak, Jaman djeung
Fransjordanie.
lbn Saud radja Hidjaz & Nedjd
ngintoenkeun Emir Faesol, poetrana noe¬
kadoea, disarengan koe wakil andjeunna
di Hidjaz sareng minister oeroesan loear
nagara Hidjaz.
Aja bedjana madjar oerang Palestina¬
mah henteu moepakat kana ieu Conferentie
teh, lantaran moefti besar, (H. Moehamad
Amin) henteu diondang, sarta teu kaerong
baris pibereseunana (pihasileunana).
Tamoe Dermawan
& Setiawan.
Adm. parantos katatamoean koe Toeang
Mr. A. G. andjeunna maparin artos
langganan A. M. f 1. (saroepia) kanggo
kw. 1 th. 39, barang bade diwangsoelan,
saoerna: „Ta oesah, selebihnja hadijah
boeat A. M., dan selandjoetnja saja akan
bajar satoe roepia oentoek tiap-tiap
kwartaal, insja-Alloh. Kitoe noe mawi
disebat „dermawan“
Andjeunna teh abonne A. M. geus aja
taoenna. Harita soemping koe andjeun
dina mobil, maparinkeun artos langganan.
Andjeunna hidji oerang Bagdad, anoe
ngahartos kana Soenda, ngalahirkeun,
kalintang mideudeuhna kana A. M. sarta
ngaraos kagoengan kawadjiban kana
ngamadjengkeun A. M., insja-Alloh bade
noeloeng, ngiring ngamadjengkeun koe¬
harta miwah tanaga. Kitoe margina noe¬
mawi disebat „setiawan".


Panambah ti Dir. & Red.
Moegi-moegi Goesti Jang Maha Soetji
ngarosakeun kaom Moeslimin anoe
sapertos djrg. Mr. A. G. ahlakna, sarta
moegi - moegi Mantenna njoerahkeun
rahmat anoe satjekap-tjekapna ka ieu
hidji pahlawan Islam anoe sakitoe
beribadahna, beramalna, bersagalana
kana djalan Pangeran; di doenjana, di
acheratna, moega andjeunna henteu pegat
tina rahmat. Amin, amin, amin!
Raad Agama sareng
Mahkamah Islam Tinggi.
Kadjantenan anoe bade dipedar teh,
tina perkawis dibatalkeunana poetoesan
raad agama, sapertos ieu di handap:


Djrg. H. Abdurrahman hiroep koem¬
boehna sareng Nji Nawita parantos 10
taoen doegi ka ngagadoehan 5 petjil,
matoeh di Tjidjengkol desa Tjimanggoeng
katjamatan Tjikeroeh district Tandjoeng¬
sari, Soemedang.
Kinten2 sataoen satengah ka poengkoer
doegi ka ajeuna dina dinten Djoe¬
maah, djr. H. Abdurrahman sawangsoelna
ti masdjid salat djoemaah, Nji Nawita
katoet lima boedakna, koe djr. H.A. teu¬
kasampak (minggat); tina kagetna ladjeng
djr. H.A. lapor ka Loerah Tjimanggoeng
koe Loerah djrg. H. A. dinasehatan soe¬
pados njeratan ka kolotna Nji Nawita di
desa Bodjong dist. Tjilimoes Koeningan.
Djrg. H.A. ladjeng njeratan naroskeun
aja teu ajana Nji Nawita sareng anak¬
anakna noe alhasil kenging walonan jen
Nji Nawita sareng baroedakna aja di ko¬
lotna.
Salamina Nji Nawita aja di lemboerna
dina sawatara sasih, koe djrg. H.A. hen¬
teu dikintoenan artos balandja.
Roepana bae Nji Nawita teh ngaraos
djengkel sareng anggapanana jen djrg.
H. A. teh parantos nintjak kana palang¬
garan papagon hoekoem, ladjeng Nji Na¬
wita ngoeninga ka hoekoem.
Koe poetoesan Raad Agama Koeningan
djrg. H.A. difasachkeun tina tikahna na¬
nging djrg. H.A. henteu nampi kana eta
poetoesan teh margi djrg. H. A. gadoeh
kajakinan jen Nji Nawita teh Noesoed.
Koe margi ajeuna mah aja Mahkamah
Islam Tinggi tea, ladjeng djrg. H.A. appel
ka Mahkamah Islam Tinggi di Djakarta.
Doepi poetoesanana djrg. H. A. ke¬
ngeng apelan, poetoesan Raad Agama
Koeningan dibatalkeun.
Samboengeun.
Koropak.
Djrg. R. Soemintapoera lgno. 2163
Kintoenan f 2,40 kanggo kw. III-IV th.
38 & kw. 1 th 39 langkoeng f 0,10.
Djr. R. P. Prawiradinata lgno. 1908
Kintoenan f 1,80 kanggo kw. III-IV th.
38 langkoeng f 0,30.
Djrg. Afif lgno. 2513
Kintoenan f 0,25 kanggo Dec. 38, f 0,75
kanggo kw. 1 th. 39 kirang f 0,05.
Djrg. D. Padmadisastra lgno. 99
Kintoenan f 1,55 kanggo kw. IV th. 38
& kw. 1 th. 39, kitab parantos dikintoen.
Djrg. Moeh. Nasoeha (Boenjamin)
lgno. 1684
Kintoenan f 1,60 kanggo kw. I-II th. 39
Djrg. M. T. Abdurrachman
lgno. 1889.
Kintoenan f 1,50 kanggo kw. I-II th. 39
kirang f 0,10.
Djrg. Sastrawikarta lgno. 1562
Kintoenan f 0,80 kanggo kw. I th. 39.
Djrg. Dinataatmadja lgno. 1341
Kintoenan f 0,80 kanggo kw. I th. 39.
Djrg. H. Hambali lgno. 2524
Kintoenan f 0,75 kanggo kw. 1 th. 39
kirang f 0,05, kitab parantos dikintoen.
Djrg. Soegandi lgno. 2438
Kintoenan f 1,60 kanggo kw. I-II th. 39.
Samboengeun.


